— 302 - 



Sammenfattes alle Iagttagelser, vil man se, at der lige saa lidt 

 som for Helminthosporiosernes Vedkommende kan fastslaas nogen 

 absolut Lov for de forskellige Sorters og Varieteters Modtagelighed; 

 for de almindeligere Formers Vedkommende synes den at følge den 

 Regel, at „nikkende" Former bliver mindst, „oprette" 

 mere og 6 radede mest angrebne af Stribesyge, altsaa dét 

 omvendte af, hvad der var gældende for Helminthosporiosen. Dette 

 bekræftes ved Iagttagelser i Marken; i 1898 undersøgte jeg 48 

 Marker med 2radet Byg; af disse var 38 fri for Stribesyge, i 10 

 fandtes den i forsvindende Mængde; af 12 undersøgte 6radede 

 Marker var 9 stærkt befængte med Sygdommen, kun 3 var fri 

 eller nogenlunde fri; af 4 Marker med Vinterbyg (6radet) var 2 

 stærkt angrebne; i Københavnsegnen finder man talrige Angreb i 

 Marker med 6radet Byg, som her dyrkes almindelig, men ingen i 

 2radet Byg. 



Imidlertid spiller Avisstedet ogsaa en betydelig Rolle, idet det 

 kan betinge, at en Sort, der ellers ikke angribes, kan blive stærkt 

 medtaget (se det paa Wedellsborg i 1898 avlede Byg, S. 299). 



I Modsætning til de sekundære Helminthosporioser synes Aar- 

 gangen ikke at spille nogen Rolle for Stribesygen (se især 1899). 



4. Præparation af Udsæden. 



Ved Glostrupforsøget 1896 iagttog E. Rostrup (53, 133), at 

 Stribesygen i de Parceller, hvor Udsæden var afsvampet (se K. 

 Hansen 19, 114), var stærkt reduceret (under 5 — 7 pCt.). Heller 

 ikke paa dette Punkt stemmer mine Iagttagelser hermed; efter 

 Blaastensbejsning fandt jeg i en Parcel af 59 Planter de 5 angrebne 

 (eller c. 8 pCt.), efter Varmtvandsbejsning af 157 Planter 17 syge 

 (c. 11 pCt.). Herefter maa Grunden til Uoverensstemmelsen (baade 

 i dette og det tidligere Tilfælde) antagelig søges i Mangelen paa et 

 tilstrækkeligt Antal Optællinger; man ser heraf, hvor overordentlig 

 varsom man maa være ved at drage Slutninger af Iagttagelser i 

 Markforsøg. Den ufuldkomne eller udeblevne Virkning af Præpara- 

 tionen maa sandsynligvis, som af Rostrup anf. St. bemærket, 

 skyldes en mangelfuld Udførelse af Bejsningen (smlgn. de nedenfor 

 meddelte Resultater). 



Til nærmere Belysning af dette vigtige Spørgsmaal har jeg ud- 

 ført nogle Forsøg paa Landbohøjskolen i 1897 og 1898, parallele 

 med de tidligere omtalte om Bejsningens Virkning paa den primære 

 Helminthosporiose (S. 246 ff.); om Metoderne se det der meddelte. 



